b'\n_START_ARTICLE_\nEligijus Butkus\n_START_PARAGRAPH_\nEligijus Butkus (g. 1979\xc2\xa0m. kovo 29 d. Kelm\xc4\x97je)\xc2\xa0\xe2\x80\x93 Lietuvos nacionalinio operos ir baleto teatro (LNOBT) vedantysis baleto solistas (primarijus).\n_START_SECTION_\nBiografija\n_START_PARAGRAPH_\nAugo U\xc5\xbeventyje (Kelm\xc4\x97s rajonas). Ten iki 9 met\xc5\xb3 am\xc5\xbeiaus \xc5\xa1oko lietuvi\xc5\xb3 liaudies \xc5\xa1oki\xc5\xb3 b\xc5\xabrelyje. 1999 m. baig\xc4\x97 Nacionalin\xc4\x97s M. K. \xc4\x8ciurlionio men\xc5\xb3 mokyklos Baleto skyri\xc5\xb3. 2003\xe2\x80\x932007\xc2\xa0m. Lietuvos muzikos ir teatro akademijoje, Teatro ir kino fakultete, baig\xc4\x97 vaidybos bakalauro studijas ir \xc4\xafgijo aktoriaus\xe2\x80\x93\xc5\xa1ok\xc4\x97jo kvalifikacij\xc4\x85 (Kurso vadov\xc4\x97 doc. An\xc5\xbeelika Cholina). \xc5\xa0iuo metu studijuoja LMTA vaidybos-choreografijos magistrant\xc5\xabroje._NEWLINE_Nuo 1999 met\xc5\xb3 LNOBT Baleto trup\xc4\x97s solistas. Prad\xc4\x97jo \xc5\xa1okti kordebalete, v\xc4\x97liau \xc5\xa1oko ir solines partijas. Su teatro trupe keliavo Europoje, buvo Japonijoje, Italijoje (8 kartus kartu su trupe). Buvo gav\xc4\x99s kelet\xc4\x85 pasi\xc5\xablym\xc5\xb3 i\xc5\xa1 JAV (su trupe keliauti po Amerikos miestus ir juose pasirodyti). Nuo 2001\xc2\xa0m. \xc5\xa1oko An\xc5\xbeelikos Cholinos \xc5\xa1okio teatre. 2010 metais kartu su dainininku grup\xc4\x97s \xe2\x80\x9eEl Fuego\xe2\x80\x9c nariu Jonu Sakalausku ir pianiste Birute Asevi\xc4\x8di\xc5\xabte koncertavo U\xc5\xbeutrakio dvaro r\xc5\xabmuose, \xc5\xa1oko parodydamas klasikinio baleto ir \xc5\xa1iuolaikinio \xc5\xa1okio elementus.'